Primele două animale de companie infectate cu Covid-19 în SUA. Ține-ți pisica în casă pe cât de mult posibil.
Două pisici din New York sunt primele animale de companie infectate cu Covid-19 în SUA. Animalele au avut simptome respiratorii uşoare şi se aşteaptă să se recupereze complet. Experții recomandă să iei în calcul distanțarea socială și pentru câini și pisici.
Nu e momentul să te panichezi deocamdată, pentru că se întâmplă în SUA. În New York, două pisici au fost testate pozitiv cu noul coronavirus.Te întrebi ce simptome
au avut pisicile? Respiratorii. Un medic veterinar a testat prima pisică din
casă deoarece avea dificultăți de respirație ușoare. Experții cred că pisica a
fost infectată de cineva din afara casei sau de cineva din casă. Totuși, niciunul
dintre proprietari nu a fost confirmat cu virusul. În cazul celeilalte pisici,
tot problemele respiratorii au fost primul semnal. Însă, proprietarul acelei
pisici a fost pozitiv pentru Covid-19 înainte ca animalul de companie să se
îmbolnăvească.Ai câteva recomandări de la Centrul pentru Prevenirea și Controlul Bolilor (SUA): Ține-ți pisica în casă pe cât de mult este posibil, iar dacă ai un câine, plimbă-l în lesă, menţinând cel puţin doi metri faţă de alte persoane şi animale. Totodată, încearcă să eviți să îți duci câinele în locuri publice unde se adună mulți oameni şi animale, cum ar fi parcurile pentru câini.Sursă foto: Profimedia.